CELEX: 52003PC0639
Language: fi
Date: 2003-10-28
Title: Ehdotus: Euroopan parlamentin ja neuvoston asetus demokratian ja oikeusvaltion kehittämisen ja lujittamisen sekä ihmisoikeuksien ja perusvapauksien kunnioittamisen yleistavoitetta edistävien kehitysyhteistyötoimien täytäntöönpanoa koskevista vaatimuksista 29 päivänä huhtikuuta 1999 annetun neuvoston asetuksen (EY) N:o 975/1999 ja demokratian ja oikeusvaltion kehittämisen ja lujittamisen sekä ihmisoikeuksien ja perusvapauksien kunnioittamisen yleistavoitetta kolmansissa maissa yhteisön yhteistyöpolitiikan puitteissa edistävien yhteisön toimien, jotka ovat muita kuin kehitysyhteistyötoimia, täytäntöönpanoa koskevista vaatimuksista 29 päivänä huhtikuuta 1999 annetun neuvoston asetuksen (EY) N:o 976/1999 muuttamisesta {SEK(2003)1170}

Avis juridique important

|

52003PC0639

Ehdotus: Euroopan parlamentin ja neuvoston asetus demokratian ja oikeusvaltion kehittämisen ja lujittamisen sekä ihmisoikeuksien ja perusvapauksien kunnioittamisen yleistavoitetta edistävien kehitysyhteistyötoimien täytäntöönpanoa koskevista vaatimuksista 29 päivänä huhtikuuta 1999 annetun neuvoston asetuksen (EY) N:o 975/1999 ja demokratian ja oikeusvaltion kehittämisen ja lujittamisen sekä ihmisoikeuksien ja perusvapauksien kunnioittamisen yleistavoitetta kolmansissa maissa yhteisön yhteistyöpolitiikan puitteissa edistävien yhteisön toimien, jotka ovat muita kuin kehitysyhteistyötoimia, täytäntöönpanoa koskevista vaatimuksista 29 päivänä huhtikuuta 1999 annetun neuvoston asetuksen (EY) N:o 976/1999 muuttamisesta {SEK(2003)1170}  /* KOM/2003/0639 lopull. - COD 2003/0250 */  

Ehdotus: EUROOPAN PARLAMENTIN JA NEUVOSTON ASETUS demokratian ja oikeusvaltion kehittämisen ja lujittamisen sekä ihmisoikeuksien ja perusvapauksien kunnioittamisen yleistavoitetta edistävien kehitysyhteistyötoimien täytäntöönpanoa koskevista vaatimuksista 29 päivänä huhtikuuta 1999 annetun neuvoston asetuksen (EY) N:o 975/1999 ja  demokratian ja oikeusvaltion kehittämisen ja lujittamisen sekä ihmisoikeuksien ja perusvapauksien kunnioittamisen yleistavoitetta kolmansissa maissa yhteisön yhteistyöpolitiikan puitteissa edistävien yhteisön toimien, jotka ovat muita kuin kehitysyhteistyötoimia, täytäntöönpanoa koskevista vaatimuksista 29 päivänä huhtikuuta 1999 annetun neuvoston asetuksen (EY) N:o 976/1999 muuttamisesta {SEK(2003)1170}(Komission esittämä)PERUSTELUT1. Tarvittavan lainsäädännöllisen pohjan luomiseksi niitä ulkoisia toimia varten, joilla edistetään ihmisoikeuksia ja demokraattisia periaatteita ja talousarvion luvun B7-7 varojen käyttöä, neuvosto hyväksyi 29. huhtikuuta 1999 Euroopan yhteisön perustamissopimuksen 130 w artiklan (nykyään 179 artikla) ja 235 artiklan (nykyään 308 artikla) nojalla kaksi asetusta  [1], joilla määritellään niiden yhteisön rahoittamien toimien täytäntöönpanoa koskevat vaatimukset, joilla tuetaan demokratian ja oikeusvaltion kehittämistä ja lujittamista sekä ihmisoikeuksien ja perusvapauksien kunnioittamista kehitysmaissa ja muissa kolmansissa maissa. Talousarvion luku B7-7 (Demokratiaa ja ihmisoikeuksia koskeva eurooppalainen aloite, EIDHR), perustettiin Euroopan parlamentin aloitteesta vuonna 1994, ja siihen koottiin kaikki ihmisoikeuksia koskevat budjettikohdat. Molempien edellä mainittujen asetusten voimassaoloaika päättyy 31. joulukuuta 2004.[1]  Demokratian ja oikeusvaltion kehittämisen ja lujittamisen sekä ihmisoikeuksien ja perusvapauksien kunnioittamisen yleistavoitetta edistävien kehitysyhteistyötoimien täytäntöönpanoa koskevista vaatimuksista 29 päivänä huhtikuuta 1999 annettu neuvoston asetus (EY) N:o 975/1999 (EYVL L 120, 8.5.1999, s. 1) ja demokratian ja oikeusvaltion kehittämisen ja lujittamisen sekä ihmisoikeuksien ja perusvapauksien kunnioittamisen yleistavoitetta kolmansissa maissa yhteisön yhteistyöpolitiikan puitteissa edistävien yhteisön toimien, jotka ovat muita kuin kehitysyhteistyötoimia, täytäntöönpanoa koskevista vaatimuksista 29 päivänä huhtikuuta 1999 annettu neuvoston asetus (EY) N:o 976/1999 (EYVL L 120, 8.5.1999, s. 8).2. Ehdotettu muutosasetus perustuu Euroopan yhteisön perustamissopimuksen 179 artiklan 1 kohtaan  [2], joka kattaa toimenpiteet kehitysyhteistyön alalla kehitysmaiden kanssa, ja 181 a artiklan 2 kohtaan  [3], joka kattaa toimenpiteet taloudellisen ja teknisen yhteistyön alalla muiden kolmansien maiden kuin kehitysmaiden kanssa. Asetusehdotuksen tarkoituksena on oikeusperustan jatkaminen ja rahoituspuitteiden luominen vuoden 2006 loppuun asti toimille, joilla puolustetaan ja edistetään ihmisoikeuksia ja demokraattisia periaatteita luvun B7-7 varoista (nykyään 19.04, Ihmisoikeudet ja demokratisoituminen) kehitysmaissa ja muissa kolmansissa maissa. Asetusehdotuksella muutetaan neuvoston asetukset (EY) N:o 975/1999 ja (EY) N:o 976/1999. Johdonmukaisuuden vuoksi nämä kaksi asetusta muutetaan yhdellä asetuksella, joka annetaan Euroopan yhteisön perustamissopimuksen 251 artiklassa määrättyä yhteispäätösmenettelyä noudattaen.[2]  Aiemmin Euroopan yhteisöjen perustamissopimuksen 130 w artikla, johon neuvoston asetus (EY) N:o 975/1999 perustuu.[3]  Neuvoston asetus (EY) N:o 976/1999 perustui aiemmin Euroopan yhteisön perustamissopimuksen 235 artiklaan.3. Komissio toteaa neuvoston asetuksilla (EY) N:o 975/1999 ja (EY) N:o 976/1999 perustetun ihmisoikeuksien ja demokratian komitean tuella, että asetukset ovat osoittautuneet säädöksinä riittäviksi täytäntöönpanemaan yhteisön ihmisoikeus- ja demokratisointitoimiin kehitysmaissa ja muissa kolmansissa maissa kohdistamaa teknistä ja taloudellista tukea pyrittäessä yleistavoitteisiin tällä alalla. Asetukset ovat lisäksi helpottaneet kohdennetun ohjelmasuunnittelun ja tarkennettujen täytäntöönpanomenettelyjen kehittämistä. Komissio ja ihmisoikeuksien ja demokratian komitea ovatkin sitä mieltä, että neuvoston asetuksia (EY) N:o 975/1999 ja (EY) N:o 976/1999 ei tarvitse tällä hetkellä tarkistaa laajemmin. Komitean roolia ohjelmasuunnittelussa kuitenkin laajennetaan ja sen työskentelyä parannetaan.4. Neuvoston asetusten (EY) N:o 975/1999 ja (EY) N:o 976/1999 voimassaoloajan jatkamisehdotukselle on tehty laajennettu vaikutustenarviointi (EIA) [4] (SEK(2003)1170). Laajennettu vaikutustenarviointi vahvistaa neuvoston asetusten (EY) N:o 975/1999 ja (EY) N:o 976/1999 riittävyyden ja taustalla olevan politiikan sopivuuden. Aiemmissa EIDHR:n ohjelmien osien arvioinneissa on yleisesti annettu tunnustusta yhteisön myönteisestä panoksesta ihmisoikeuksien turvaamisessa ja demokraattisten prosessien kehittämisessä kolmansissa maissa. Näissä havainnoissa huomioidaan se, että ihmisoikeuksia ja demokratiaa edistävien toimien vaikutusta on yleensä vaikea arvioida ja että EIDHR:n tuen osuutta saatetaan pitää vaatimattomana pyrittäessä vaikuttamaan ihmisoikeuksiin ja demokratian ilmapiiriin kohdemaissa, kun otetaan huomioon saatavilla olevien avustusten vähäisyys verrattuna kyseisten maiden ongelmien suuruuteen sekä muiden lahjoittajien osallistumisen laajuus. Tämän lisäksi ihmisoikeus- ja demokratisointihankkeiden vaikutuksia on mahdollista useimmiten havainnoida vain keskipitkällä tai pitkällä aikavälillä.[4]  Ks komission tiedonanto vaikutustenarvioinnista, KOM (2002) 276 lopullinen.Laajennettu vaikutustenarviointi osoittaa etenkin, että EIDHR:n tuella on ollut huomattava myönteinen vaikutus valtiosta riippumattomien ihmisoikeusjärjestöjen ja kansalaisjärjestöjen valmiuksien kehittämiseen. Pienimuotoisten hankkeiden vaikutus nähdään paljon tärkeämpänä kuin niiden taloudellisesta laajuudesta voisi päätellä. Onnistunut vaalitarkkailu ja vaaliaputoiminta kasvattavat luottamusta demokraattisiin vaaleihin ja niiden avoimuuteen kohdemaissa. Laajennetussa vaikutustenarvioinnissa päädytään siihen lopputulokseen, että toiminnan kokonaisvaikutus on ollut huomattavan myönteinen. Ohjelmasuunnittelun ja täytäntöönpanomenettelyjen parantaminen voi vahvistaa myönteistä vaikutusta entisestään.Kesäkuussa 2003 tehtiin kolmansien maiden EIDHR-aloitteen tuensaajien ja muiden asianosaisten keskuudessa tutkimus tuen merkityksestä, tehokkuudesta ja vaikutuksesta. Vastanneista järjestöistä 45 prosenttia halusi EIDHR:n jatkuvan muuttumattomana ja 55 prosenttia kannatti sen jatkumista mutta myös parannuksia ohjelmasuunnitteluun ja täytäntöönpanomenettelyihin.5. Laajennetussa vaikutustenarvioinnissa selvitetään mahdollisia toimintavaihtoehtoja EIDHR:lle, mutta ne hylätään epäkäytännöllisinä. Valitun toimintavaihtoehdon antama erityinen lisäarvo muihin yhteisön välineisiin ja avunantajien tukeen verrattuna on ratkaiseva.6. Muutoksella pidennetään neuvoston asetusten (EY) N:o 975/1999 ja (EY) N:o 976/1999 voimassaoloaikaa kahdella vuodella 1. päivästä tammikuuta 2005 31. päivään joulukuuta 2006. Talousarviota koskevasta kurinalaisuudesta ja talousarviomenettelyn parantamisesta 6. toukokuuta 1999 tehdyn Euroopan parlamentin, neuvoston ja komission välisen toimielinten sopimuksen  [5] 33 kohdan mukaisesti yhteispäätösmenettelyllä hyväksytyn, monivuotista ohjelmaa koskevan säädöksen on sisällettävä säännös, jossa vahvistetaan ohjelman rahoituspuitteet sen koko keston ajaksi. Johdonmukaisuuden vuoksi toimielinten välisen sopimuksen 34 kohdassa tarkoitettu rahoitusohje ehdotetaan lisättäväksi myös neuvoston asetukseen (EY) 976/1999, johon ei sovelleta Euroopan yhteisön perustamissopimuksen 251 artiklassa määrättyä yhteispäätösmenettelyä.[5]  EYVL C 172, 18.6.1999, s. 17. Muutosehdotukset sisältävät tarvittavat toimenpiteiden mukautukset niin, että neuvoston asetukset (EY) N:o 975/1999 ja (EY) N:o 976/199 voidaan panna täytäntöön menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen 1999/468/EY  [6], komission Ulkomaanavun uudistuksen suuntaviivojen ja Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 tehdyn neuvoston asetuksen (EY, Euratom) N:o 1605/2002  [7] mukaisesti. Eräät muutokset asetusten niihin säännöksiin, jotka koskevat tuen täytäntöönpanomenettelyjä, ovat tarpeen, jotta EU:n vaalitarkkailuhankkeiden tarkkailijoiden ja ydinryhmän jäsenten työhönottojärjestelyt olisivat uuden varainhoitoasetuksen mukaisia.[6]  EYVL L 184, 17.7.1999, s. 23.[7]  EYVL L 248, 16.9.2002, s. 1.Edellä mainitussa neuvoston päätöksessä vahvistettujen perusteiden mukaisesti neuvoston asetuksilla (EY) N:o 975/1999 ja (EY) N:o 976/1999 perustettu ihmisoikeuksien ja demokratian komitea toimii päätöksen 4 artiklassa säädettyä hallintomenettelyä noudattaen.8. Neuvoston päätöksen 1999/468/EY 7 artiklan nojalla komissio tiedottaa säännöllisesti Euroopan parlamentille ihmisoikeuksien ja demokratian komitean toimista neuvoston asetuksen (EY) N:o 975/1999 täytäntöönpanemisessa. Neuvoston päätöksen 1999/468/EY 8 artiklan mukaisesti Euroopan parlamentilla on oikeus antaa komissiolle päätöslauselma, jos se katsoo, että ehdotettu toimenpide ylittää neuvoston asetuksessa (EY) N:o 975/1999 säädetyn toimivallan. Johdonmukaisuuden vuoksi näitä säännöksiä sovelletaan myös neuvoston asetuksen (EY) N:o 976/1999 täytäntöönpanoon.9. Komission Ulkomaanavun uudistuksen suuntaviivoissa suositellaan, että komiteoiden työpanos keskitettäisiin ohjelmasuunnitteluun eikä niinkään yksittäisiin hankkeisiin. Toimintatapoihin ja strategiaan liittyviä keskeisiä kysymyksiä on käsiteltävä nimenomaan ohjelmasuunnittelun yhteydessä. Näin ollen ihmisoikeuksien ja demokratian komiteaa on kuultava monivuotisista ohjelmista ja vuotuisista ohjelmasuunnitelmien tarkistamisista sekä vuotuisista työohjelmista, jotka on vahvistettu Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 110 artiklan 1 kohdan mukaisesti. Komitean vuotuisesta työohjelmasta antama kanta koskee kaikkia kyseisessä työohjelmassa mainittuja hankkeita ja ohjelmia.10. Monivuotisiin ohjelmiin, vuotuisiin ohjelmasuunnitelmien tarkistamisiin ja vuotuisten työohjelmien hyväksymisiin liittyvää kuulemista voidaan yksinkertaistaa vähentämällä huomattavasti komitean ja komission hyväksymien rahoituspäätösten kokonaismäärää, jolloin resursseja vapautuu ensisijaisiin tehtäviin, joihin kuuluu ulkoisen avun toimittaminen tehokkaasti ja oikeaan aikaan.11. Tämän vuoksi ehdotetaan, että Euroopan parlamentti ja neuvosto hyväksyvät liitteenä olevan ehdotuksen muutosasetukseksi.2003/0250 (COD)Ehdotus: EUROOPAN PARLAMENTIN JA NEUVOSTON ASETUS demokratian ja oikeusvaltion kehittämisen ja lujittamisen sekä ihmisoikeuksien ja perusvapauksien kunnioittamisen yleistavoitetta edistävien kehitysyhteistyötoimien täytäntöönpanoa koskevista vaatimuksista 29 päivänä huhtikuuta 1999 annetun neuvoston asetuksen (EY) N:o 975/1999 ja  demokratian ja oikeusvaltion kehittämisen ja lujittamisen sekä ihmisoikeuksien ja perusvapauksien kunnioittamisen yleistavoitetta kolmansissa maissa yhteisön yhteistyöpolitiikan puitteissa edistävien yhteisön toimien, jotka ovat muita kuin kehitysyhteistyötoimia, täytäntöönpanoa koskevista vaatimuksista 29 päivänä huhtikuuta 1999 annetun neuvoston asetuksen (EY) N:o 976/1999 muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 179 artiklan 1 kohdan ja 181 a artiklan 2 kohdan,ottavat huomioon komission ehdotuksen  [8],[8]  EUVL C [...], [...], s. [...].toimivat perustamissopimuksen 251  [9] artiklassa säädettyä menettelyä noudattaen,[9]  EUVL C ...sekä katsovat seuraavaa:(1) Yhteisön toiminta ihmisoikeuksien ja demokratian periaatteiden edistämiseksi, sellaisena kuin se määritellään Euroopan unionin tehtävästä ihmisoikeuksien ja demokratisoitumisen edistämisessä kolmansissa maissa 8 päivänä toukokuuta 2001 neuvostolle ja Euroopan parlamentille annetussa komission tiedonannossa  [10], jatkuu vuoden 2004 jälkeen. Demokratian ja oikeusvaltion kehittämisen ja lujittamisen sekä ihmisoikeuksien ja perusvapauksien kunnioittamisen yleistavoitetta edistävien kehitysyhteistyötoimien täytäntöönpanoa koskevista vaatimuksista 29 päivänä huhtikuuta 1999 annettu neuvoston asetus (EY) N:o 975/1999  [11] ja demokratian ja oikeusvaltion kehittämisen ja lujittamisen sekä ihmisoikeuksien ja perusvapauksien kunnioittamisen yleistavoitetta kolmansissa maissa yhteisön yhteistyöpolitiikan puitteissa edistävien yhteisön toimien, jotka ovat muita kuin kehitysyhteistyötoimia, täytäntöönpanoa koskevista vaatimuksista 29 päivänä huhtikuuta 1999 annettu neuvoston asetus (EY) N:o 976/1999  [12] ovat osoittautuneet säädöksinä riittäviksi täytäntöönpanemaan yhteisön ihmisoikeus- ja demokratisointitoimiin kohdistamaa teknistä ja taloudellista tukea kehitysmaissa ja muissa kolmansissa maissa pyrittäessä yleistavoitteisiin tällä alalla. Näiden asetusten voimassaoloaika kuitenkin päättyy 31 päivänä joulukuuta 2004. Tämän vuoksi voimassaoloaikaa on tarpeen pidentää.[10]  KOM(2001) 252 lopullinen.[11]  EYVL L 120, 8.5.1999, s. 1.[12]  EYVL L 120, 8.5.1999, s. 8.(2) Asetuksiin (EY) N:o 975/1999 ja (EY) N:o 976/1999 sisältyvien rahoitusohjeiden määrien ja ihmisoikeuksiin ja demokratisointiin vuoteen 2006 asti kohdistettavien ohjeellisten määrärahojen välisen suhteen perusteella näihin asetuksiin on sisällytettävä ohjelman jatkoajaksi laajennettu rahoitus talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen  [13] 33 ja 34 kohdan mukaisesti.[13]  EYVL C 172, 18.6.1999, s. 1(3) EU:n vaalitarkkailutehtävien toteuttamisen osalta asetusten (EY) N:o 975/1999 ja (EY) N:o 976/1999 säännökset tuen täytäntöönpanomenettelyistä on saatettava yhdenmukaisiksi Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002  [14] oikeudellisten vaatimusten kanssa.[14]  EYVL L 248, 16.9.2002, s. 1.(4) Yhteisön taloudellisten etujen suojelu sekä petosten ja sääntöjenvastaisuuksien torjuminen ovat olennainen osa asetuksia (EY) N:o 975/1999 ja (EY) N:o 976/1999. Erityisesti näiden asetusten nojalla tehtävissä sopimuksissa komissio on valtuutettava toteuttamaan toimenpiteitä, joista säädetään komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi 11 päivänä marraskuuta 1996 annetussa neuvoston asetuksessa (Euratom, EY) N:o 2185/96  [15].[15]  EYVL L 292, 15.11.1996, s. 2.(5) Asetusten (ETY) N:o 975/1999 ja (EY) N:o 976/1999 täytäntöönpanoon tarvittavista toimenpiteistä on päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY mukaisesti  [16]. Asetukset (EY) N:o 975/1999 ja (EY) N:o 976/1999 olisi sen vuoksi muutettava vastaavasti,[16]  EYVL L 184, 17.7.1999, s. 23.OVAT ANTANEET TÄMÄN ASETUKSEN:1 artiklaMuutetaan neuvoston asetus (EY) N:o 975/1999 seuraavasti:1) Lisätään 4 artiklan 1 kohdan loppuun seuraava virke:"Luonnolliset henkilöt voivat asianmukaisesti perustelluissa tapauksissa saada rahoitustukea tämän asetuksen nojalla."2) Korvataan 5 artiklan ensimmäinen virke seuraavasti:"Edellä 4 artiklan 1 kohdan ensimmäisessä virkkeessä tarkoitetuilla kumppaneilla on yhteisön tukea saadakseen oltava päätoimipaikka sellaisessa kolmannessa maassa, joka voi saada yhteisön tukea tämän asetuksen nojalla, tai jossakin yhteisön jäsenvaltiossa."3) Korvataan 7 artiklan 3 kohta seuraavasti:"3. Tämän asetuksen mukainen yhteisön rahoitus annetaan avustusten tai sopimusten muodossa. Edellä 2 artiklassa tarkoitetuissa toimissa EU:n vaalitarkkailijat, jotka on palkattu ihmisoikeuksiin ja demokratisointiin varatuista määrärahoista, otetaan työhön komission säätämien menettelyjen mukaisesti."4) Korvataan 10 artiklan ensimmäinen kohta seuraavasti:"Tämän asetuksen täytäntöönpanoon tarkoitetun rahoitusohjeen suuruus vuosiksi 2005-2006 on 134 miljoonaa euroa."5) Korvataan 11 ja 12 artikla seuraavasti:"11 artikla1. Komissio hyväksyy puitteet yhteisön toimien ohjelmasuunnittelua ja määrittämistä varten.Ne koostuvat erityisesti seuraavista:a) monivuotiset tavoiteohjelmat ja näiden ohjelmien vuotuiset tarkistukset,b) vuotuiset työohjelmat.Tietyissä tilanteissa voidaan hyväksyä erityistoimenpiteitä, jotka eivät sisälly vuotuiseen työohjelmaan.2. Komission panee täytäntöön tässä asetuksessa tarkoitetut yhteisön toimet voimassa olevia budjettimenettelyjä ja muita menettelyjä sekä erityisesti neuvoston asetuksessa (EY, Euratom) N:o 1605/2002 säädettyjä menettelyjä noudattaen.""12 artikla1. Edellä 11 artiklan 1 kohdassa tarkoitetut välineet hyväksytään 13 artiklan 2 kohdassa säädettyä menettelyä noudattaen.Komissio hyväksyy 11 artiklan 1 kohdan b alakohdassa tarkoitettuihin vuotuisiin työohjelmiin tehtävät muutokset silloin, kun ne eivät ylitä 20 prosenttia työohjelmiin myönnetyistä kokonaismääristä eivätkä olennaisesti muuta työohjelmiin sisältyviä hankkeita ja ohjelmia. Komissio tiedottaa asiasta 13 artiklan 1 kohdassa tarkoitetulle komitealle.2. Rahoituspäätökset hankkeista ja ohjelmista, jotka eivät kuulu vuotuisiin työohjelmiin ja jotka ovat suuruudeltaan enintään miljoona euroa, hyväksytään 13 artiklan 2 kohdassa säädettyä menettelyä noudattaen sanotun kuitenkaan rajoittamatta 14 artiklan soveltamista."6) Korvataan 13 artiklan 2 kohta seuraavasti:2. Where reference is made to this paragraph, Articles 4 and 7 of Council Decision 1999/468/EC shall apply, having regard to the provisions of Article 8 thereof.Päätöksen 1999/468/EY 4 artiklan 3 kohdassa tarkoitetuksi määräajaksi vahvistetaan 30 päivää."7) Korvataan 17 artikla seuraavasti:"17 artiklaKaikissa tämän asetuksen mukaisesti tehtävissä sopimuksessa määrätään erikseen komission ja tilintarkastustuomioistuimen valtuudesta tarkastaa kaikkien yhteisöiltä varoja saaneiden toimeksisaajien ja alihankkijoiden asiakirjat ja tehdä näiden luo tarkastuskäyntejä. Sovelletaan neuvoston asetusta (Euratom, EY) N:o 2185/96  [17]."[17]  EYVL L 292, 15.11.1996, s. 2.8) Korvataan 20 artiklan toisessa kohdassa ilmaisu "31 päivään joulukuuta 2004" ilmaisulla "31 päivään joulukuuta 2006".9) Poistetaan 15 artiklan toinen virke.2 artiklaMuutetaan neuvoston asetus (EY) N:o 976/1999 seuraavasti:1) Lisätään 5 artiklan 1 kohdan loppuun seuraava virke:"Luonnolliset henkilöt voivat asianmukaisesti perustelluissa tapauksissa saada rahoitustukea tämän asetuksen nojalla."2) Korvataan 6 artiklan ensimmäinen virke seuraavasti:"Edellä 5 artiklan 1 kohdan ensimmäisessä virkkeessä tarkoitetuilla kumppaneilla on yhteisön tukea saadakseen oltava päätoimipaikka sellaisessa kolmannessa maassa, joka voi saada yhteisön tukea tämän asetuksen nojalla, tai jossakin yhteisön jäsenvaltiossa."3) Korvataan 8 artiklan 3 kohta seuraavasti:"3. Tämän asetuksen mukainen yhteisön rahoitus annetaan avustusten tai sopimusten muodossa. Edellä 2 artiklassa tarkoitetuissa toimissa EU:n vaalitarkkailijat, jotka on palkattu ihmisoikeuksiin ja demokratisointiin varatuista määrärahoista, otetaan työhön komission säätämien menettelyjen mukaisesti."4) Korvataan 11 artiklan ensimmäinen kohta seuraavasti:"Tämän asetuksen täytäntöönpanoon tarkoitetun rahoitusohjeen suuruus vuosiksi 2005-2006 on 78 miljoonaa euroa."5) Korvataan 12 ja 13 artikla seuraavasti:"12 artikla1. Komissio hyväksyy puitteet yhteisön toimien ohjelmasuunnittelua ja määrittämistä varten. Ne koostuvat erityisesti seuraavista:a) monivuotiset tavoiteohjelmat ja näiden ohjelmien vuotuiset tarkistukset,b) vuotuiset työohjelmat.Tietyissä tilanteissa voidaan hyväksyä erityistoimenpiteitä, jotka eivät sisälly vuotuiseen työohjelmaan.2. Komission panee täytäntöön tässä asetuksessa tarkoitetut yhteisön toimet voimassa olevia budjettimenettelyjä ja muita menettelyjä sekä erityisesti neuvoston asetuksessa (EY, Euratom) N:o 1605/2002 säädettyjä menettelyjä noudattaen.""13 artikla1. Edellä 12 artiklan 1 kohdassa tarkoitetut välineet hyväksytään 14 artiklan 2 kohdassa säädettyä menettelyä noudattaen.Komissio hyväksyy 12 artiklan 1 kohdan b alakohdassa tarkoitettuihin vuotuisiin työohjelmiin tehtävät muutokset silloin, kun ne eivät ylitä 20 prosenttia työohjelmiin myönnetystä kokonaismäärästä eivätkä olennaisesti muuta työohjelmiin sisältyviä hankkeita ja ohjelmia. Komissio tiedottaa asiasta 14 artiklan 1 kohdassa tarkoitetulle komitealle.2. Rahoituspäätökset hankkeista ja ohjelmista, jotka eivät kuulu vuotuisiin työohjelmiin ja jotka ovat suuruudeltaan enintään miljoona euroa, hyväksytään 14 artiklan 2 kohdassa säädettyä menettelyä noudattaen sanotun kuitenkaan rajoittamatta 15 artiklan soveltamista."6) Korvataan 14 artiklan 2 kohta seuraavasti:2. Tähän kohtaan viitattaessa sovelletaan neuvoston päätöksen 1999/468/EY 4 artiklaa ja 7 artiklan 1, 2 ja 4 kohtaa ottaen huomioon kyseisen päätöksen 8 artiklan säännökset. [18] The period laid down in Article 4 (3) of the Decision shall be 30 days."[18]  EYVL L 184, 17.7.1999, s. 237) Korvataan 18 artikla seuraavasti:"18 artiklaKaikissa tämän asetuksen mukaisesti tehtävissä sopimuksessa määrätään erikseen komission ja tilintarkastustuomioistuimen valtuudesta tarkastaa kaikkien yhteisöiltä varoja saaneiden toimeksisaajien ja alihankkijoiden asiakirjat ja tehdä näiden luo tarkastuskäyntejä. Sovelletaan neuvoston asetusta (Euratom, EY) N:o 2185/96  [19]."[19]  EYVL L 292, 15.11.1996, s. 2.8) Korvataan 21 artiklan toisessa kohdassa ilmaisu "31 päivään joulukuuta 2004" ilmaisulla "31 päivään joulukuuta 2006".9) Poistetaan 16 artiklan toinen virke.3 artiklaTämä asetus tulee voimaan 1 päivänä tammikuuta 2005.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäEuroopan parlamentin puolesta   Neuvoston puolestaPuheenjohtaja   PuheenjohtajaRAHOITUSSELVITYS1. Toimenpiteen nimiDemokratian ja oikeusvaltion kehittämisen ja lujittamisen sekä ihmisoikeuksien ja perusvapauksien kunnioittamisen yleistavoitetta edistävien kehitysyhteistyötoimien täytäntöönpano.2. Budjettikohta/-kohdat- 19.04.03 (aiemmin B7-7010) Demokratian ja oikeusvaltion kehittäminen ja lujittaminen - Ihmisoikeuksien ja perusvapauksien kunnioittaminen- 19.04.04 (aiemmin B7-702) Tuki kansainvälisten rikostuomioistuinten toiminnalle ja kansainvälisen rikostuomioistuimen perustamiselle- 19.01.04.11 (aiemmin B7-7010A) Demokratian ja oikeusvaltion kehittäminen ja lujittaminen - Ihmisoikeuksien ja perusvapauksien kunnioittaminen - Hallintomenot3. OikeusperustaEuroopan yhteisön perustamissopimuksen 179 artiklan 1 kohta neuvoston asetuksen (EY) N:o 975/1999 muuttamiseksi. Ehdotus kuuluu Euroopan yhteisön perustamissopimuksen 251 artiklassa määrätyn yhteispäätösmenettelyn piiriin. Euroopan yhteisön perustamissopimuksen 181 a artiklan 2 kohta neuvoston asetuksen (EY) N:o 976/1999 muuttamiseksi. Ehdotus kuuluu kuulemismenettelyn piiriin.4. Toimenpiteen kuvaus4.1 Toimenpiteen yleistavoiteTukea niiden toimien täytäntöönpanoa, joilla kehitetään ja lujitetaan demokratiaa, oikeusvaltiota ja hyvää hallintotapaa sekä ihmisoikeuksien ja perusvapauksien kunnioittamista kolmansissa maissa. Euroopan unionin tehtävästä ihmisoikeuksien ja demokratisoitumisen edistämisessä kolmansissa maissa 8. toukokuuta 2001 annetun komission tiedonannon mukaisesti demokratiaa ja ihmisoikeuksia koskevan eurooppalaisen aloitteen (EIDHR) piiriin kuuluvissa toimissa keskitytään ensisijaisesti seuraavaan neljään teemaan: 1) demokratisoitumisen, hyvän hallintotavan ja oikeusvaltion tukeminen, 2) kuolemanrangaistuksen poistamisen tukeminen, 3) kidutuksen ja rikosten rankaisematta jäämisen estäminen ja tuki kansainvälisille tuomioistuimille ja rikostuomioistuimille ja 4) rasismin ja muukalaisvihan sekä vähemmistöihin ja alkuperäiskansoihin kohdistuvan syrjinnän torjunta. EIDHR:n tuki on keskitetty rajattuun määrään kohdemaita, mutta siitä tuetaan myös kansainvälisiä ja alueellisia hankkeita sekä vaalitarkkailua ja vaaliapua tietyissä kolmansissa maissa.4.2 Toimenpiteen kesto ja sen uusimista koskevat järjestelytMuutokset koskevat 1. tammikuuta 2005 ja 31. joulukuuta 2006 välistä jaksoa. Ihmisoikeuksia ja demokratisoitumista koskevien toimien jatkamisesta vuoden 2006 jälkeen tullaan esittämään uudet ehdotukset.5. Menojen ja tulojen luokitus5.1 Pakolliset/ei-pakolliset menotEi-pakolliset menot5.2 Jaksotetut/jaksottamattomat määrärahatJaksottamattomat määrärahat5.3 Oletettu tulolajiEi ole6. Meno-/tulolaji- tuen osuus 100 prosenttia: kyllä- yhteisrahoitus julkisen ja/tai yksityisen sektorin muiden tulolähteiden kanssa- korkotuki: ei ole7. Rahoitusvaikutukset7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde)Toimenpiteen kokonaiskustannukset neuvoston asetuksen (EY) N:o 975/1999 ja neuvoston asetuksen (EY) N:o 976/1999 jatketulta voimassaoloajalta ovat kyseisten budjettikohtien (ks. edellä oleva 2 kohta) vuosien 2005 ja 2006 yhteenlaskettujen määrärahojen suuruiset. Kummankin vuoden määrärahoilla asianomaiset komission yksiköt toteuttavat vuotuiset sitoumukset toimiin kehitysmaissa ja muissa kolmansissa maissa ja ottavat huomioon toimien monivuotiset ohjelmasuunnitelmat ja vuotuiset ohjelmasuunnitelmien tarkistukset.7.2 Kustannusten jakautuminen eri tekijöiden keskenMaksusitoumusmäärärahat, milj. euroa (käypinä hintoina)&gt;TAULUKON PAIKKA&gt;7.3 Talousarvion osaan B sisältyvät tutkimuksista, asiantuntijatapaamisista yms. aiheutuvat toimintamenotMaksusitoumusmäärärahat, milj.euroa (käypinä hintoina)&gt;TAULUKON PAIKKA&gt;7.4 Maksusitoumusmäärärahojen ja maksumäärärahojen aikatauluEi sovelleta8. PetostentorjuntatoimetYhteisön taloudellisten etujen suojelu sekä petosten ja sääntöjenvastaisuuksien torjuminen ovat olennainen osa neuvoston asetuksia (EY) N:o 975/1999 ja (EY) N:o 976/1999.Jokaista EIDHR:n toimea valvotaan kaikissa sen vaiheissa. EIDHR:n hajautettuja toimia valvovat tuensaajamaiden lähetystöt ja muita sen toimia EuropeAid-yhteistyötoimisto. Valvonnassa otetaan huomioon sopimukseen perustuvat velvoitteet sekä kustannus-hyötyanalyysin ja moitteettoman varainhoidon periaatteet.Neuvoston asetuksen (EY) 975/1999 tarkistetussa 17 artiklassa ja neuvoston asetuksen (EY) N:o 976/1999 18 artiklassa säädetään, että kaikissa näiden asetusten mukaisesti tehtävissä sopimuksissa on erityisesti määrättävä kyseisessä sopimuksessa myönnetyn varainkäytön valvonnasta, toimien asianmukaisesta täytäntöönpanosta, komission ja Euroopan petostentorjuntaviraston (OLAF) toteuttamasta varainhoidon valvonnasta sekä tilintarkastustuomioistuimen tarkastuksista, jotka tehdään tarvittaessa paikan päällä. Asetusten nojalla tehtävissä sopimuksissa on valtuutettava komissio (OLAF) suorittamaan paikan päällä tarkastuksia ja todentamisia 11. marraskuuta 1996 annetun neuvoston asetuksen (EY, Euratom) N:o 2185/96  [20] mukaisesti.[20]  EYVL L 292, 15.11.1996, s. 2.Huomiota kiinnitetään erityisesti menolajiin (menojen tukikelpoisuus), talousarvioiden noudattamiseen (tosiasialliset kustannukset) ja tositteiden sekä niihin liittyvien asiakirjojen tarkastamiseen (kustannusten todentaminen).9. Kustannustehokkuusanalyysi9.1 Määrälliset erityistavoitteet ja kohdeväestöErityistavoitteet esitetään neuvoston asetuksissa (EY) N:o 975/1999 ja (EY) N:o 976/1999, ja niillä pyritään:- edistämään ja puolustamaan ihmisoikeuksien yleismaailmallisessa julistuksessa ja muissa demokratian ja oikeusvaltion kehittämistä ja lujittamista koskevissa kansainvälisissä asiakirjoissa esitettyjä ihmisoikeuksia ja perusvapauksia ja erityisesti:a) edistämään ja suojelemaan kansalaisoikeuksia ja poliittisia oikeuksia,b) edistämään ja suojelemaan taloudellisia, sosiaalisia ja kulttuuriin liittyviä oikeuksia,c) edistämään ja suojelemaan syrjittyjen, köyhien ja vähäosaisten ihmisoikeuksia ja tällä tavoin vähentämään köyhyyttä ja sosiaalista syrjäytymistä,d) tukemaan vähemmistöjä, etnisiä ryhmiä ja alkuperäiskansoja,e) tukemaan ihmisoikeuksien suojelemiseksi, edistämiseksi tai puolustamiseksi toimivia paikallisia, kansallisia, alueellisia tai kansainvälisiä elimiä, myös valtioista riippumattomia järjestöjä,f) tukemaan kidutuksen uhrien kuntoutuskeskuksia ja järjestöjä, jotka tarjoavat käytännön apua ihmisoikeusloukkausten uhreille, tai kidutuksen tai pahoinpitelyn estämiseksi antavat apua olojen parantamiseksi paikoissa, joissa ihmisiltä on riistetty vapaus,g) tukemaan ihmisoikeuksiin liittyvää koulutusta, kasvatusta ja valistusta,h) tukemaan toimia, joiden tarkoituksena on ihmisoikeuksien tarkkailu, mukaan luettuna tarkkailijoiden koulutus,i) edistämään yhtäläisiä mahdollisuuksia ja syrjimättömiä käytäntöjä, mukaan lukien rasismin ja muukalaisvihan vastaiset toimenpiteet,j) edistämään ja suojelemaan kansalaisoikeuksia ja poliittisia oikeuksia koskevassa kansainvälisessä yleissopimuksessa mainittuja perusvapauksia, erityisesti mielipiteen-, sanan- ja omantunnon vapautta sekä oikeutta käyttää omaa kieltään,- tukemaan demokratisoitumista ja erityisesti:a) edistämään ja vahvistamaan oikeusvaltioperiaatetta ja erityisesti tukemaan oikeuslaitoksen riippumattomuutta ja sen vahvistamista sekä ihmisyksilöä kunnioittavaa vankeinhoitojärjestelmää; tukemaan perustuslain ja lainsäädännön uudistuksia; tukemaan kuolemanrangaistuksen poistamista koskevia aloitteita,b) edistämään vallanjakoa, erityisesti tuomio- ja lainsäädäntövallan riippumattomuutta toimeenpanovallasta, sekä tukemaan institutionaalisia uudistuksia,c) edistämään moniarvoisuutta sekä poliittisella että kansalaisyhteiskunnan tasolla. Tätä varten on vahvistettava yhteiskunnan moniarvoisuuden varmistamiseksi tarvittavia elimiä, valtioista riippumattomat järjestöt mukaan luettuina, sekä edistettävä tiedotusvälineiden riippumattomuutta ja vastuullisuutta sekä tuettava lehdistövapautta sekä ammatillista järjestäytymisvapautta ja kokoontumisvapautta,d) edistämään hyvää hallintotapaa erityisesti tukemalla hallinnon avoimuutta sekä lahjonnan ehkäisemistä ja torjuntaa,e) edistämään väestön osallistumista päätöksentekoprosessiin kansallisella, alueellisella ja paikallistasolla ja erityisesti edistämään miesten ja naisten yhtäläistä osallistumista kansalaisyhteiskunnan toimintaan, talouselämään ja politiikkaan,f) tukemaan vaalien järjestämistä erityisesti tukemalla riippumattomia vaalilautakuntia, myöntämällä materiaalista, teknistä ja oikeudellista apua vaalien valmisteluun mukaan luettuina vaaliluetteloiden laatiminen, edistämällä tiettyjen ryhmien, erityisesti naisten, osallistumista vaaleihin, sekä kouluttamalla tarkkailijoita,g) tukemaan kansallisia pyrkimyksiä siviilihallinnon ja armeijan tehtävien pitämiseksi erillään toisistaan, antamaan siviili- ja sotilashenkilöstölle tietoa ja koulutusta ihmisoikeuksien alalla,- tukemaan ihmisoikeuksien kunnioittamista ja demokratisoitumista edistäviä toimia, joiden tarkoituksena on estää konflikteja ja korjata niiden seurauksia, läheisessä yhteistyössä tällä alalla toimivaltaisten tahojen kanssa, ja erityisesti:a) tukemaan toimintakyvyn vahvistamista ja erityisesti paikallisten nopean varoituksen järjestelmien luomista,b) tukemaan toimia, joilla pyritään luomaan yhtäläiset mahdollisuudet ja poistamaan nykyisiä raja-aitoja eri ihmisryhmien väliltä,c) tukemaan toimia, joilla helpotetaan eri ryhmäetujen rauhanomaista yhteensovittamista konfliktien ehkäisemiseksi ja maan sisäisen rauhan palauttamiseksi, mukaan luettuna tuki ihmisoikeuksiin ja demokratisoitumiseen liittyville luottamusta lisääville toimille,d) edistämään kansainvälisen humanitaarisen oikeuden noudattamista kaikkien konfliktin osapuolten toimesta,e) tukemaan kansainvälisiä, alueellisia tai paikallisia järjestöjä, mukaan luettuina valtioista riippumattomat järjestöt, joiden toiminta liittyy konfliktien ehkäisemiseen ja ratkaisemiseen sekä niiden seurausten korjaamiseen, mukaan luettuna tuki tilapäisten kansainvälisten rikostuomioistuinten ja pysyvän kansainvälisen rikostuomioistuimen perustamiselle sekä ihmisoikeusloukkausten uhreille annettava tuki ja apu.9.2 Toimenpiteen perustelutEuroopan unionista tehty sopimus on vahvistanut yhteisön toimia ihmisoikeuksien ja demokratian periaatteiden alalla tarkentaessaan, että yhteisö edistää kehitysyhteistyöpolitiikassaan demokratian ja oikeusvaltion kehittämisen ja lujittamisen yleistavoitteita sekä ihmisoikeuksien ja perusvapauksien kunnioittamista. Yhteisön ihmiskeskeinen kehitysapupolitiikka liittyy kiinteästi perusoikeuksista ja -vapauksista nauttimiseen, demokraattisten periaatteiden tunnustamiseen ja soveltamiseen sekä oikeusvaltion ja moitteettoman julkisen hallinnon lujittamiseen. Tämä lähestymistavan perustana on asianomaisten maiden hallitusten kanssa käytävä avoin ja rakentava vuoropuhelu sekä kannustavat toimenpiteet, joilla lisätään tietoisuutta ihmisoikeuksista ja demokratiasta sekä edistetään niitä. Sillä pyritään vahvistamaan kehitysavun, ihmisoikeuksien ja demokratian periaatteiden, oikeusvaltion ja hyvän hallintotavan välistä yhteyttä.Luku 19.04 on harvinainen esimerkki komission sekä yhteisön sisäisen että ulkopuolisen kansalaisyhteiskunnan välisestä suorasta yhteistyöstä. Laajennettu vaikutustenarviointi, joka toteutettiin neuvoston asetusten (EY) N:o 975/1999 ja (EY) N:o 976/1999 voimassaolon jatkamisesta tehtyjä ehdotuksia varten, vahvisti, että EIDHR:n tuella on yleinen myönteinen vaikutus valtiosta riippumattomien ihmisoikeusjärjestöjen ja kansalaisjärjestöjen valmiuksien kehittämiseen, että pienimuotoisilla hankkeilla on vaikutusta, joka nähdään paljon tärkeämpänä kuin mitä niiden taloudellisesta laajuudesta voisi päätellä, ja että onnistunut vaalitarkkailu ja vaaliaputoiminta kasvattavat luottamusta demokraattisiin vaaleihin ja niiden avoimuuteen kohdemaissa.9.3 Toimenpiteen seuranta ja arviointiJokainen hanke arvioidaan sen mukaan, millaiset tekniset, logistiset, hallinnolliset ja taloudelliset valmiukset hankkeen esittävällä järjestöllä on. Tuloksia ja vaikutuksia kuvaavien indikaattoreilla voidaan arvioida 1) yhdenmukaisuutta yhteisön yleistavoitteiden sekä kyseisen budjettikohdan ja -osaston kanssa, 2) hankkeiden tavoitteiden toteutumista, 3) kustannustehokkuutta, 4) organisoinnin laatua, 5) merkitystä paikalla olevalle tilanteelle, 6) hankkeen vaikutusta ja oheistuloksia ja 7) yhteisön panoksen näkyvyyttä. EuropeAid-yhteistyötoimisto ja kohdemaiden lähetystöt tekevät nämä arvioinnit. EuropeAid-yhteistyötoimiston laatimissa vuosikertomuksissa arvioidaan budjettikohdan 19.04 rahoitusvarojen käyttö.10. Hallintomenot (talousarvion pääluokan III osa A)  [21][21]  Luvut koskevat budjettikohtien 19.04.03 ja 04 määrärahoista täytäntöönpantuja ja neuvoston asetusten (EY) N:o 975/1999 ja (EY) N:o 976/1999 kattamia toimia.Tarvittavat hallintomäärärahat saadaan varsinaisesti käyttöön vasta, kun komissio on tehnyt resurssien jakoa koskevan vuosittaisen päätöksensä, jossa otetaan huomioon budjettivallan käyttäjän vahvistamat lisämäärärahat ja henkilöstön määrä.10.1 Vaikutus toimien määräänHenkilöstö- ja hallintoresurssien tarve katetaan hallinnoivalle pääosastolle vuotuisessa määrärahajaottelussa myönnetystä osuudesta.&gt;TAULUKON PAIKKA&gt;10.2 Henkilöstön taloudellinen kokonaisvaikutus  [22][22]  Mukana tarvittava lisähenkilöstö (hajautetut lähetystöt); lukumäärä on ilmoitettu vuotta kohden.&gt;TAULUKON PAIKKA&gt;Määrät vastaavat 12 kuukauden kokonaismenoja.10.3 Muut toimesta johtuvat hallintomenot&gt;TAULUKON PAIKKA&gt;Määrät vastaavat 12 kuukauden kokonaismenoja.